**Ministru kabineta noteikumu projekta „Kārtība, kādā iestādes ievieto informāciju internetā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu „Kārtība, kādā iestādes ievieto informāciju internetā”” (turpmāk – Ministru kabineta noteikumu projekts) mērķis ir sniegt valsts iestāžu informāciju tīmekļvietnēs lietotājiem draudzīgā, mūsdienu prasībām atbilstošā, piekļūstamā personām ar invaliditāti, vecākiem cilvēkiem un citām lietotāju grupām, veidā, kā arī nostiprināt atvērto datu publicēšanas regulējumu, tā veidojot valsts pārvaldes informāciju pieejamāku un piekļūstamāku lietotājiem. Iestādes sava budžeta ietvaros nodrošinās savu tīmekļvietņu pilnveidošanu atbilstoši Ministru kabineta noteikumu projektā iekļautajām tīmekļvietņu izstrādes prasībām, tīmekļvietņu piekļūstamības prasībām (provizoriskās izmaksas vienai tīmekļvietnei ir 700 – 2000 *euro*) un atvērto datu publicēšanas prasībām, pēc iespējas izmantojot valsts pārvaldes koplietošanas risinājumus. Uzraudzības nodrošināšanai provizoriskās valsts budžeta izmaksas ir 12 744 *euro* 2019.gadā un turpmākajos gados. Ministru kabineta noteikumu projekts stāsies spēkā tā apstiprināšanas brīdī, savukārt projektā iekļautās piekļūstamības prasības stāsies spēkā pakāpeniski, sākot no 2018. gada 23. septembra līdz 2021. gada 23. jūnijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informācijas atklātības likuma 10. panta sestā daļa.Eiropas Parlamenta un Padomes 2016. gada 26. oktobra Direktīva (ES) 2016/2102 par publiskā sektora struktūru tīmekļvietņu un mobilo lietotņu piekļūstamību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Informācijas atklātības likuma 10. panta sesto daļu 2007. gada 6. martā tika pieņemti Ministru kabineta noteikumi **Nr. 171 „Kārtība, kādā iestādes ievieto informāciju internetā” (turpmāk – noteikumi Nr. 171), kas paredz kārtību, kādā iestādes ievieto informāciju internetā,** lai nodrošinātu tās pieejamību. Noteikumi Nr. 171 attiecas uz tiešās pārvaldes iestādēm un atvasinātām publiskām personām. Noteikumi Nr. 171 iestādēm nosaka vienotu ietvaru valsts iestāžu tīmekļvietņu veidošanā, tīmekļvietņu vienotu struktūru, saturu, vispārējās, tehniskās un drošības prasības tīmekļvietnēm, kā arī domēna vārdu veidošanas un e-pasta vārdu nosacījumus. **Digitālās vides attīstība**Informācijas un komunikācijas tehnoloģijas (turpmāk – IKT) ir strauji attīstījušās, nozīmīgu vietu ir ieņēmušas mobilās tehnoloģijas, ir uzlabojusies interneta pieejamība un mobilo ierīču pieejamība, līdz ar to ir mainījusies lietotāju komunikācijas un informācijas meklēšanas un patēriņa paradumi. Paralēli ir notikusi strauja valsts pārvaldes IKT sistēmu attīstīšana, kā ietvaros fokusā ir lietotājorientēta pieeja valsts pārvaldes pakalpojumu (turpmāk – pakalpojumi) sniegšanā, īpaši akcentējot elektroniskos kanālus pakalpojuma sniegšanā. Tādējādi noteikumi Nr. 171 vairs neatbilst šodienas vajadzībām, to saturs tika veidots uz tehnoloģisko prasību bāzes, kas mūsdienās nav atbilstoša sabiedrības vairākuma izmantoto tehnoloģisko rīku sniegtajām iespējām un informācijas meklēšanas un patērēšanas paradumiem. Mūsdienās tīmekļvietnes ir būtisks koncentrētas informācijas avots par iestādi, tādējādi tās ietvars, struktūras, saturs un tehnoloģiskais atbalsts ir jānodrošina lietotājam iespējami saprotams, viegli lietojams un pieejams.2017. gada 19. septembrī tika apstiprināti Ministru kabineta noteikumi Nr. 571 “Grozījumi Ministru kabineta 2007. gada 6. marta noteikumos Nr. 171 “Kārtība, kādā iestādes ievieto informāciju internetā”. Minētie grozījumi tika veikti par domēna vārdu un elektroniskā pasta vārdu veidošanas principiem. Ministru kabineta noteikumu projekts iekļauj Ministru kabineta 2017. gada 19. septembrī apstiprinātos grozījumus noteikumos Nr. 171.**Piekļūstamības direktīva**Eiropas Savienībā un valsts pārvaldē nacionālā līmenī notiek arvien straujāka pāreja uz elektronisko kanālu kā primāro (vai vienīgo) pakalpojumu un informācijas sniegšanas kanālu, līdz ar to, lai nodrošinātu vienlīdzīgas iespējas visām sabiedrības grupām, elektroniskās vides piekļūstamība kļūst par būtisku priekšnoteikumu pakalpojumu pieejamībā. Eiropas Savienības līmenī ar **Eiropas Parlamenta un Padomes 2016. gada 26. oktobra Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību** (turpmāk – piekļūstamības direktīva), kas Eiropas Savienības dalībvalstīm nacionālajos normatīvajos aktos jāpārņem līdz 2018. gada 23. septembrim, panākts kompromiss saistībā ar vienotu un harmonizētu regulējumu.Piekļūstamības direktīva nosaka **piekļūstamības prasības atbilstoši Eiropas standarta EN 301 549 V1.1.2 “Eiropā piemērotas piekļūstamības prasības IKT produktu un pakalpojumu publiskajam iepirkumam” 9., 10. un 11. nodaļai.** Savukārt detalizētus piekļūstamības kritērijus mobilajām lietotnēm, kas būtu vienlīdz strikti kā minētā standarta prasības, Eiropas Komisijas (turpmāk – Komisija) iestrādās ieviešanas aktā, kam jābūt pieņemtam līdz 2018. gada 23. decembrim. Minētais standarts ir pārņemts kā Latvijas nacionālais standarts EN 301549:2017 “IKT produktu un pakalpojumu piekļūstamības prasības Eiropas publiskajos iepirkumos” (turpmāk – piekļūstamības standarts), un pieejams tīmekļvietnē <https://www.lvs.lv/lv/products/133571> (cena 53,69 *euro*). **Piekļūstamības standarts ir veidots standartā plaši izmantojot atsauces uz W3C[[1]](#footnote-1) izstrādāto WCAG 2.0 standarta[[2]](#footnote-2) AA līmeni,** kas ir pasaulē plaši atzīts un pielietojams standarts IKT nozarē, ko izmanto, lai nodrošinātu tīmekļvietņu piekļūstamību un pieejamību personām ar invaliditāti un vecākiem cilvēkiem, kā arī citām sabiedrības grupām, kam nepieciešami pielāgojumi tīmekļvietņu satura uztveršanai un izpratnei.**Piekļūstamības direktīva paredz noteikt atbildīgo iestādi Eiropas Savienības dalībvalstī par direktīvas prasību izpildi un informēt par to Komisiju līdz 2018. gada 23. septembrim.** Komisija pieņems ieviešanas aktus, ar ko noteiks metodoloģiju, kā uzraudzīt tīmekļvietņu un mobilo lietotņu atbilstību piekļūstamības prasībām, kā arī ziņošanas kārtību un paziņojuma par piekļūstamību parauga saturu ne vēlāk kā līdz 2018. gada 23. decembrim. Tādējādi, kaut arī šobrīd nav zināms, kāda būs uzraudzības kārtība, par atbildīgo iestādi, kas uzraudzīs piekļūstamības direktīvas ieviešanas uzraudzību, **Projekts nosaka Vides aizsardzības un reģionālās attīstības ministrijai veikt iestāžu tīmekļvietņu atbilstības piekļūstamības prasībām centralizētu uzraudzību un ziņošanu Komisijai**. Uzraudzības metodika, ko Komisija izstrādās līdz 2018. gada 23. decembrim, noteiks piekļūstamības novērtēšanas metodes (apvienojot decentralizēto un centralizēto pieeju iekļaujot iestāžu pašu tīmekļvietņu izvērtējumu (pašu resursiem vai piesaistot ārēju ekspertu), gan arī centralizētu uzraudzību), nosakot tīmekļvietņu un mobilo lietotņu izvērtējumu biežumu, skaitu vienā uzraudzības periodā un citus vienotās uzraudzības metodikas elementus (2017. gada novembrī Komisija sniedza sākotnējās ekspertu rekomendācijas Eiropas Savienības dalībvalstīm[[3]](#footnote-3), kas iekļāva priekšlikumu veikt ikgadēju uzraudzību kārtību, iekļaujot gan iestāžu pašu veiktu izvērtējumu par savu tīmekļvietņu un mobilo lietotņu atbilstību piekļūstamības prasībām (ar iekšējiem resursiem un ārējiem auditiem), gan centralizētu piekļūstamības paziņojumu satura uzraudzību un tīmekļvietņu un mobilo lietotņu atbilstību piekļūstamības prasībām izvērtējumu (kontroles izlases apjoma priekšlikums valstij ir uz katriem 100 000 iedzīvotājiem četriem tīmekļvietnes un divas mobilās lietotnes, bet ne mazāk kā 250 tīmekļvietnes un 50 mobilās lietotnes). **Projekts nosaka iestādēm veikt ikgadēju savas tīmekļvietnes atbilstības piekļūstamības standarta prasībām izvērtēšanu.** Iestāde var izvēlēties novērtēšanas metodiku, kas izstrādāta atbilstības WCAG 2.0 AA standarta novērtēšanai. Izvērtēšanu var veikt gan izmantojot savas iestādes resursu, gan arī piesaistot ārēju ekspertu izvērtējuma veikšanai.**Piekļūstamības direktīva paredz** **nodrošināt procedūru rīcību iespējamu lietotāju ziņojumu vai sūdzību gadījumā, īpaši par piekļūstamības paziņojuma saturu iestāžu tīmekļvietnēs atbilstību Komisijas noteiktajam un faktiskajai situācijai.**Situācija, ja nav nodrošināta iespēja saņemt vispusīgu un pilnīgu informāciju par preci vai pakalpojumu vai preces vai pakalpojuma cenu Patērētāju tiesību aizsardzības likumā ir noteikta kā patērētāju tiesību pārkāpums. Tā kā iestāžu tīmekļvietnēs ir ievietota informācija par iestāžu pakalpojumiem, tādējādi šai informācijai ir jābūt pieejamai un pilnvērtīgai visām iedzīvotāju grupām, tai skaitā personām ar invaliditāti un vecākiem cilvēkiem, līdz ar to jāatbilst arī piekļūstamības prasībām. Patērētāja tiesību pārkāpumu izskatīšanu nodrošina Patērētāju tiesību aizsardzības centrs. Tādējādi **projekts nosaka Patērētāju tiesību aizsardzības centram nodrošināt procedūru tīmekļvietņu lietotāju sūdzību izskatīšanai un reaģēšanai uz tām, nodrošinot tīmekļvietņu lietotāju tiesību uz vispusīgu un pilnīgu tai skaitā piekļūstamības standarta prasībām atbilstošu informāciju**.Piekļūstamības direktīvā noteikto piekļūstamības prasību attiecināmība un iestāžu aptvērums ir skatāms Eiropas Parlamenta un Padomes 2014. gada 26. februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK Dokuments attiecas uz EEZ (turpmāk – iepirkumu direktīva) 2. panta 1. punkta 4. apakšpunkta kontekstā. Minētā iepirkumu direktīvas norma ir transponēta Publisko iepirkumu likuma 1. panta 19. punktā. Informācijas atklātības likumā ir iekļauta iestādes definīcija, kā arī iekļauts deleģējums Ministru kabinetam izdot noteikumus Nr. 171 saskaņā ar 10. panta 6. punktu. Secināms, ka Informācijas atklātības likuma 10. pantā noteiktais deleģējums ir pietiekošs piekļūstamības direktīvas prasību transponēšanai noteikumos Nr. 171. **Atvērto datu portāls**ERAF Projekta Nr. 2.2.1.1/16/I/001 “Publiskās pārvaldes informācijas un komunikācijas tehnoloģiju arhitektūras pārvaldības sistēma” ietvaros ir izveidots **Latvijas Atvērto datu portāls (**[**https://data.gov.lv**](https://data.gov.lv)**)** (turpmāk – atvērto datu portāls), kura izveides un darbības pamats ir Ministru kabineta 2015. gada 17. novembra noteikumi Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”. **Pēc projekta noslēgšanās ir nepieciešams nodrošināt atvērto datu portāla efektīvu darbību, tā veicinot publiskās informācijas atkalizmantošanu un labāku šīs informācijas lietojamību.** Atvērto datu joma šobrīd ir regulēta Informācijas atklātības likumā. Savukārt atvērto datu publicēšana ir process, ar ko vispārpieejamu informāciju ievieto internetā. Tādejādi atvērto datu portāla regulējums ir iekļaujams noteikumos Nr. 171.**Ņemot vērā minēto, nepieciešams veikt grozījumus noteikumos Nr. 171, taču, tā kā paredzamais grozījumu apjoms pārsniedz pusi no spēkā esošo noteikumu Nr. 171 apjoma, atbilstoši Ministru kabineta 2008. gada 3. februāra noteikumu Nr. 108 “Normatīvo aktu projektu sagatavošanas noteikumi” 140.punktam, sagatavots jauns Ministru kabineta noteikumu projekts** (turpmāk – Ministru kabineta noteikumu projekts).Ministru kabineta noteikumu projekts nosaka kārtību, kādā iestādes ievieto informāciju internetā. Tas kopumā attiecas uz tiešās pārvaldes iestādēm un pašvaldībām, kā arī iestādēm, kas tieši pakļautas Ministru kabinetam. Piekļūstamības direktīvā noteikto piekļūstamības prasību attiecināmības iestāžu tvērums ir skatāms Publisko iepirkumu likuma 1. panta 19. punkta izpratnē, iekļaujot arī tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumus, kas īsteno valsts pārvaldes funkcijas un uzdevumus, kā arī privāto tiesību juridiskās personas, kas ir nodibinātas, lai apmierinātu sabiedrības vajadzības un kurām nav komerciāla vai rūpnieciska rakstura un atrodas publiskās personas vai tās institūcijas padotībā vai izšķirošā ietekmē, vai atbilstošas privāto tiesību juridiskās personas izšķirošā ietekmē, vai ir vairāk kā 50 % finansētas no publiskas personas vai tās padotībā esošas institūcijas vai atbilstošas juridiskas persona (turpmāk – citas iestādes). **Atbilstoši piekļūstamības direktīvas prasībām ar Ministru kabineta noteikumu projektu piekļūstamības prasības piemēro dažādās pakāpēs**. **Piekļūstamības direktīva nosaka nodrošināt piekļūstamību, ciktāl tas ir praktiski iespējams**. Gadījumos, kad tiek publicēts saturs, kam nav nodrošināta piekļūstamība (piemēram, saturs, kas nav iestādes veidots saturs vai iestāde nesamērīgu finansiālā sloga dēļ nepiemēro savu tīmekļvietni piekļūstamības prasībām vai piemēro daļēji), iestādei jānodrošina piekļūstamības alternatīvas iespējas, piemēram, kontaktinformācija lietotājam nepieciešamos gadījumos, kad lietotājs var pieprasīt kādu konkrētu saturu sniegt tam piekļūstamā veidā vai formā. Ņemot vērā lietotājorientētu pieeju, tai skaitā nepieciešamību nodrošināt tīmekļvietņu piekļūstamību arī tām sabiedrības grupām, kam ir nepieciešami dažāda veida pielāgojumi tīmekļvietnes un tās satura labākai uztveramībai (piemēram personas ar invaliditāti, vecāki cilvēki), **piekļūstamības prasības atbilstoši piekļūstamības standarta 9., 10. un 11. nodaļai pilnībā būtu jāpiemēro tiešās pārvaldes iestādēm un pašvaldībām, kā arī iestādēm, kas tieši pakļautas Ministru kabinetam, un citām iestādēm, kas sniedz pakalpojumus plašām sabiedrības grupām**. Savukārt, ņemot vērā iespējamo nesamērīgu slogu citām iestādēm, kas nesniedz pakalpojumus plašām sabiedrības grupām vai kurām īstenotās valsts funkcijas apjoms nav būtisks plašām sabiedrības grupām vai ir ļoti mazā apjomā no kopējā padotības iestāžu funkciju apjoma **Ministru kabineta noteikumu projekts nosaka iespēju izvērtēt, vai piekļūstamības standarta prasību ieviešana neradīs nesamērīgu slogu**. Lai izvērtētu pakāpi, kādā piekļūstamības prasības rada nesamērīgu slogu, **iestādes izvērtē**:* attiecīgās iestādes resursus;
* iestādes veikto uzdevumu vai pakalpojumu nozīmīgumu sabiedrībā;
* nepieciešamās izmaksas tīmekļvietnes un mobilās lietotnes, ja tāda izstrādāta, pilnveidei atbilstoši piekļūstamības standarta prasībām;
* ieguvumus attiecībā pret izmaksām lietotājiem, īpaši personām ar invaliditāti, ņemot vērā konkrētās tīmekļvietnes un mobilās lietotnes lietošanas biežumu un ilgumu (lietošanas statistika).

**Iestāde pamatoti var neveikt tīmekļvietnes un mobilās lietotnes piemērošanu piekļūstamības prasībām vai nodrošināt tās ierobežotā apjomā,** nodrošinot alternatīvas iespējas, piemēram, konkrētas informācijas, kas ievietota tīmekļvietnē, sniegšana piekļūstamā veidā pēc lietotāja konkrēta pieprasījuma, ja:* iestāde neveic plašām sabiedrības grupām būtisku uzdevumu vai nesniedz tām būtiskus pakalpojumus,
* iestādei piekļūstamības standarta prasību nodrošināšanas izmaksas pārsniedz ieguvumu sabiedrībai, īpaši personām ar invaliditāti, un prasa būtiskus ieguldījumus salīdzinot ar iestādei pieejamajiem resursiem,
* apdraudētu šo iestāžu spēju pildīt savu uzdevumu vai publicēt informāciju, kas ir nepieciešama iestādes uzdevumu izpildei.

Laika, zināšanu vai prioritātes trūkums nav uzskatāms par pamatojumu piekļūstamības direktīvas prasību neizpildei. Informāciju par padotības iestāžu tīmekļvietņu atbilstību piekļūstamības standartam iestādes publicēs piekļūstamības paziņojumā savā tīmekļvietnē. **Projektā lietots termins mobilā lietotne nozīmē lietojumprogrammu**, kas ir īpaši izstrādāta, lai to varētu lietot, izmantojot mobilās ierīces, piemēram, planšetdatorus vai viedtālruņus, taču neietver lietojumprogrammu, ar kuru kontrolē mobilās ierīces (mobilās operētājsistēmas) vai aparatūru. Savukārt Ministru kabineta noteikumu projektā lietotais termins lietotājs ir jebkura juridiska vai fiziska persona, kura pieprasa vai izmanto publiski pieejamus elektronisko sakaru pakalpojumus.Projektā ir noteikta **prasība izvietot iestādes kompetencē esošo informāciju internetā, nenosakot kā obligātu prasību iestādei veidot savu atsevišķu tīmekļvietni**. Informāciju var publicēt savā tīmekļvietnē, pārraugošās iestādes tīmekļvietnē, vai tīmekļvietnes izveidei izmantojot valsts koplietošanas komponentus atbilstoši normatīvo aktu prasībām. Iestāde var veidot mobilo lietotni vai vairākas, taču tas netiek uzlikts kā pienākums.**Informācija par iestādi visbiežāk tiek meklēta internetā** (69 % respondentu 2017. gada pakalpojumu sniegšanas monitoringa pētījumā[[4]](#footnote-4)). Tīmekļvietne ir viens no būtiskiem informācijas avotiem par iestādi. Internetā ievietotajai informācijai jābūt aktuālai, atbilstošai iestādes darbībai un tās mērķu un uzdevumu izpildei. Tādējādi **Ministru kabineta noteikumu projekts nosaka atbildību iestādes vadītājam par informācijas, kas izvietota internetā, saturu un aktualitāti**.Iestāde **papildus** **tīmekļvietnei nodrošina pieejamību arī mobilajās ierīcēs**, tādējādi paredzot tīmekļvietnes satura korektu attēlojumu mobilajā ierīcē, bet ne mobilās lietotnes izstrādi, kas informācijas attēlošanai var izmantot citus tehnoloģiskos līdzekļus. Pieejamība mobilajās ierīcēs nozīmē gan informācijas reprezentācijas pielāgošanos atbilstoši adaptīvā jeb responsīvā dizaina principiem, gan atbilstošas funkcionalitātes, tai skaitā elektroniskas identifikācijas nodrošināšanu. Ministru kabineta noteikumu projekts ir izstrādāts ar mērķi, lai **tīmekļvietnes vai mobilās lietotnes izstrādē tiktu ņemtas vērā lietotāju vajadzības**. **Projekta izstrādes gaitā 2017. gada 1. un 7. novembrī tika īstenoti semināri/darbnīcas** (turpmāk – semināri). Semināros piedalījās visu ministriju un iestāžu, kas kopā sniedz visvairāk pakalpojumus (Valsts sociālās apdrošināšanas aģentūra, Nodarbinātības valsts aģentūra, Valsts ieņēmumu dienests, Lauku atbalsta dienests, Uzņēmumu reģistrs, Valsts vides dienests, Valsts zemes dienests, Pilsonības un migrācijas lietu pārvalde, Veselības inspekcija, Statistikas pārvalde un Valsts reģionālās attīstības aģentūra), pārstāvji. Tāpat tika aicināti nevalstisko organizāciju pārstāvji no 10 sabiedriskajām organizācijām, no kurām piedalījās pārstāvji no Latvijas Informācijas un komunikācijas tehnoloģijas asociācijas un Latvijas atvērto tehnoloģiju asociācijas. Semināros, balstoties uz to dalībniekiem pieejamās statistiskās un pētījumos iegūtās informācijas, tika diskutēts par to, kādas ir tīmekļvietņu lietotāju vajadzības attiecībā uz tīmekļvietnēm un iestāžu informāciju internetā, kā arī kāds ir iestāžu, kā informācijas ievietotāju internetā, vērtējums par informācijas ievietošanu internetā un vajadzības. Semināros kā būtiskākie un biežāk rosinātie priekšlikumi bija orientēti uz lietotājorientētu pieeju tīmekļvietņu izstrādē. **Semināru dalībnieki īpaši uzsvēra, ka informācijas struktūrai un saturam tīmekļvietnēs jābūt kvalitatīvam, aktuālam, viegli uztveramam, saprotamam, atrodamam plašām sabiedrības grupām. Tīmekļvietnēm jābūt izstrādātām atbilstoši mūsdienu tehnoloģijām, ātrdarbīgai, interaktīvai un ērtai lietojamībai.**Visām informācijas publicēšanas prasībām, kuras iestādēm tiek noteiktas centralizēti, tai skaitā informācijai, kas jāievieto valsts pārvaldes koplietošanas risinājumos, **Ministru kabineta noteikumu** **projekts nosaka prasību noteikt informācijas ievietošanas formu un struktūru specializētajos vai šajos noteikumos**, lai informācijas lietotājiem nodrošinātu ātrāku uztveramību, saprotamību un salīdzināmību, nodrošinot informācijas vienveidību (secināts no novērojumiem un semināriem). Iestādēm **vienoti noteikto publicējamo saturu jānodrošina mašīnlasāmā formā**, proti, nodrošinot informāciju formātos, ko var automatizēti apstrādāt ar brīvi pieejamām lietojumprogrammām (piemēram, CSV, JSON, XML vai citos formātos).Lietotāju ērtumam iestādes savās tīmekļvietnēs bieži publicē veidlapu formas, kas jāaizpilda lietotājam. Ņemot vērā lietotājorientētu pieeju, Ministru kabineta noteikumu projekts noteic, ka **veidlapu formām jābūt elektroniski aizpildāmā formā,** proti, tiešsaistē aizpildāmām, kā arī jābūt pieejamam paskaidrojumam par veidlapu aizpildīšanu. Ja veidlapu iespējams aizpildīt vairākās valodās, jābūt pieejamam paskaidrojam par veidlapas aizpildīšanu konkrētajās valodās. **Iestādei jānodrošina elektronisks saziņas kanāls tīmekļvietnē,** kuru lietotājs var izmantot ātrai saziņai ar iestādi, uzdodot tam interesējošos jautājumu, iesniedzot priekšlikumu vai sniedzot atsauksmi par iestādes pakalpojumu, darbību vai tīmekļvietnes saturu.Šobrīd **Valsts kanceleja ir uzsākusi īstenot valsts un pašvaldību iestāžu tīmekļvietņu vienotās platformas izstrādi**, kas 2020. gadā un trīs gadus pēc tam pakāpeniski sniegs iespēju iestādēm izvietot savas tīmekļvietnes uz kopējā risinājuma, kas tiks izstrādāts atbilstošs piekļūstamības direktīvas prasībām. Ministru kabineta noteikumu **projekts nosaka iestādēm izmantot vienoto tīmekļvietņu platformu savas tīmekļvietnes izstrādei, ja iestāde pieņem šādu lēmumu, un ir tai iespēja izmantot šo koplietošanas risinājumu**. Šai vienotajai tīmekļvietņu platformai tiks izveidota arī vienota vizuālā identitāte, kas tiks piemērota tām tīmekļvietnēm, kas izmantos šo koplietošanas komponentu. Vienotais tiesiskais regulējums vienotai vizuālai identitātei valsts pārvaldes iestādēm ir iestrādāts likumā “Par valsts ģerboni”, Ministru kabineta 2014. gada 28. janvāra noteikumos Nr. 51 “[Ministru kabinetam padoto institūciju vienotas vizuālās identitātes noteikumi](http://likumi.lv/doc.php?id=264042)” un Ministru kabineta 2013. gada 11. jūnija noteikumos Nr. 311 “Noteikumi par Latvijas valsts ģerboņa un Vidzemes, Latgales, Kurzemes un Zemgales ģerboņu heraldisko krāsu toņiem un grafiskajiem apzīmējumiem”.Iestāde var veikt tīmekļvietnes tulkojumu citā valodā, taču tas nav noteikts kā obligāts pienākums. Ministru kabineta noteikumu projekts arī nenosaka metodi, kādu izmantot tīmekļvietnes satura tulkošanai. Valsts pārvalde ir izstrādājusi mašīntulkošanas servisu www.hugo.lv, kas nodrošina iespēju tulkot tekstus, dokumentus un arī tīmekļvietnes. **Ja tiek izmantots mašīntulkošanas pakalpojums tīmekļvietnes satura tulkošanai, tad tīmekļvietnē ir jābūt pamanāmai norādei par to, ka ir izmantots mašīntulks**. Ministru kabinets ir izvirzījis vienu no mērķiem – paaugstināt valsts pārvaldes darbības efektivitāti. Viens no šī mērķa sasniegšanas priekšnosacījumiem ir IKT iespēju izmantošana pakalpojumu un informācijas sniegšanas procesos. Iestāžu tīmekļvietne ir būtisks informācijas avots lietotājiem par sadarbību ar iestādi. **Tīmekļvietņu izstrāde jāveic saskaņā ar mūsdienīgiem cilvēkorientētas projektēšanas principiem, izstrādes posmos iesaistot potenciālos tīmekļvietnes lietotājus**. Jāveic informācijas apkopošana par informāciju par lietotāju mērķiem, vajadzībām, uzvedību un vēlmēm tādā apmērā, lai iegūtu pietiekamu priekšstatu par lietotājiem nepieciešamo tīmekļvietnes funkcionalitāti. Šim nolūkam e-pakalpojumu izstrādē Ministru kabineta 2017. gada 4. jūlija noteikumi Nr. 402 “Valsts pārvaldes e-pakalpojumu noteikumi” paredz izmantot Latvijas nacionālo standartu LVS ISO 9241-210 “Cilvēka un sistēmas mijiedarbības ergonomika. 210. daļa: Cilvēkorientēta interaktīvo sistēmu projektēšana”, kas latviešu valodā ir pieejams tīmekļvietnē https://www.lvs.lv/lv/products/132665 (cena 34,98 *euro*). **Ministru kabineta noteikumu** **projekts nosaka minētā standarta izmantošanu tīmekļvietņu izstrādes procesā,** izvairoties no divām galējībām – tīmekļvietne tās izstrādes gaitā vispār netiek testēta ar reāliem lietotājiem pirms izstrādes pabeigšanas vai testēšanas process tiek veikts neefektīvi. **Šobrīd noteikumi Nr. 171 nosaka satura sadaļas, kas jāiekļauj iestādes tīmekļvietnē**. Šīs satura sadaļas neattiecas uz mobilo lietotni, jo tā var būt izstrādāta kādas atsevišķas iestādes funkcijas veikšanai. Tā kā noteikumu Nr. 171 šī brīža redakcijā trūkst fokusa uz lietotāju vajadzībām kā primāro kritēriju tīmekļvietnes veidošanā un satura organizēšanā, tādēļ Ministru kabineta noteikumu projekts ievieš jaunu, lietotājorientētu pieeju un noteic, ka:* **sākumlapā, kurā lietotājs nonāk, izmantojot domēna vārdu, ir pieejama informācija, kas visvairāk nepieciešama** – informācija par pakalpojumiem vai iestādes darbības joma, ja netiek sniegti tiešie pakalpojumi sabiedrībai. Informācija par attēlojamo informāciju ir organizējama, veicot lietotāju analīzi;
* **obligātā administratīvā informācija par iestādes darbību** iekļaujama atbilstoši MK noteikumos Nr. 171 noteiktajām sadaļām.

Informācija par pakalpojumiemAr Ministru kabineta 2017. gada 4. jūlija noteikumiem Nr. 400 “Valsts pārvaldes pakalpojumu portāla noteikumi” tiek noteikta valsts pārvaldes pakalpojumu portāla [www.latvija.lv](http://www.latvija.lv) (turpmāk – portāls www.latvija.lv) kā vienotas pakalpojumu aprakstīšanas vietnes izmantošanas un pārvaldības kārtība. Savukārt Ministru kabineta 2017. gada 4. jūlija noteikumi Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” noteic, ka, sākot ar 2018. gada 1. februāri, tiešās pārvaldes iestādēm, un, sākot ar 2018. gada 1. jūniju, atvasinātām publiskajām personām, portālā [www.latvija.lv](http://www.latvija.lv) jābūt iekļautiem visu pakalpojumu aprakstiem. Tādējādi, izvairoties no pakalpojumu aprakstu dublēšanās, iestāžu **tīmekļvietnēs jānorāda pakalpojumu saraksts un tiešās saites uz pakalpojumu aprakstu portālā** [**www.latvija.lv**](http://www.latvija.lv). Tīmekļvietnes satura sadaļasTīmekļvietnes satura sadaļas ir veidotas, ņemot par pamatu spēkā esošo noteikumu Nr. 171 redakcijā noteiktās sadaļas, kā arī ņemot vērā semināru rezultātus. Satura sadaļas tika veidotas, koriģējot neaktuālo saturu un precizējot satura sadaļās iekļaujamās informācijas apjomu atbilstoši lietotāju vajadzībām un normatīvo aktu prasībām. **Turklāt, ņemot, vērā tiešās pārvaldes iestāžu un pašvaldību informācijas dažādo raksturu un lietotāju vajadzības, kas pašvaldību tīmekļvietnēs ir atšķirīgas, tiek izveidota otra pieeja pašvaldību tīmekļvietņu informācijai, regulējot vienu, administratīvās informācijas sadaļu. Pārējās sadaļas un to izkārtojums netiek regulēts, atstājot to pašvaldību kompetencē.**Ministru kabineta noteikumu projekts **tiešās pārvaldes iestādēm nosaka** izveidot **sadaļu “Par mums”,** ņemot vērā izveidojošos lietotājiem draudzīgāku iestāžu, arī privātā sektora praksi, aizstājot šī brīža noteikumu Nr. 171. spēkā esošajā redakcijā iekļauto sadaļu “Ziņas par iestādi”. **Sadaļa “Kontakti”** ir pilnveidota atbilstoši lietotājiem draudzīgākai pieejai, izceļot prasību iekļaut iestādes darba laikus un apmeklētāju pieņemšanas laikus, kā arī iekļaujot prasību norādīt iestādes struktūrvienību darbinieku kontaktinformāciju, nodrošinot lietotājiem iespēju sazināties ar iestādi, izmantojot paplašinātās saziņas iespējas. **Sadaļā “Aktualitātes”** Ministru kabineta noteikumu projekts nosaka iestādei iekļaut jebkura rakstura informāciju, kas ir būtiska kādai no tās mērķgrupām, ne tikai plašsaziņas līdzekļiem. Sadaļa “Nozares politika” projektā tiek aizstāta ar **sadaļu “Darbības joma”**, kurā lietotājs var atrast meklēto informāciju gan par nozares politiku, stratēģiskajiem plānošanas dokumentiem un normatīvajiem aktiem. Šajā sadaļā jāiekļauj informācija arī par iestādes kompetencē esošo stratēģisko dokumentu izpildes progresu, tā nodrošinot caurspīdīgu un saprotamu valsts pārvaldes darba atspoguļošanu. Tāpat šajā sadaļā tiek iekļauta informācija par Eiropas Savienības institūciju organizētajām darba grupām, padomēm un iestādes dalību tajās, kā arī par dalību starptautisko organizāciju darbā. Tā vispusīgi un sasaistīti tiek parādīta iestādes kompetence un darbības joma. Sadaļa “Eiropas Savienība” netiek iekļauta projektā, jo ir plaši pieejama virkne lietotājiem draudzīgā saziņā attīstītu Komisijas un citu Eiropas Savienības institūciju uzturētu tīmekļvietņu par Eiropas Savienības uzbūvi, funkcijām un uzdevumiem atsevišķās jomās. Tāpat šobrīd spēkā esošo noteikumu Nr. 171 sadaļas “Starptautiskā sadarbība” un “Normatīvie un attīstības dokumenti” tiek svītrotas, jo to saturs ir integrēts, strukturētā veidā iekļaujoties Ministru kabineta noteikumu projektā noteiktajās satura sadaļās “Par mums” un “Darbības joma”. Ministru kabineta noteikumu projekts nosaka izveidot **sadaļu “Publikācijas”**, kurā iestādei jāiekļauj savas publikācijas, tostarp gada darbības pārskats. Šajā sadaļā iestāde var iekļaut iestādes veikto pētījumu, kas publicēti Pētījumu un publikāciju datu bāzē, un publikāciju sarakstu, norādot saites uz pētījumu un publikāciju saturu. Ministru kabineta noteikumu projekts nepārņem spēkā esošo noteikumu Nr. 171. sadaļas “Saites” un “Informācija svešvalodās”, jo mūsdienu lietotāja paradumi interneta satura lietošanā ir integrēta satura saņemšanai ar saitēm uz padziļinātu vai papildu informāciju. Tādējādi Ministru kabineta noteikumu projektā kopumā satura sadaļās satura ievietošanas struktūra ir veidota lietotājam draudzīgā, integrētā veidā. **Sadaļa “Sabiedrības līdzdalība”** Ministru kabineta noteikumu projektā ir nepieciešama, līdz tiks īstenots Valsts kancelejas projekts par vienotā tiesību aktu projektu izstrādes un saskaņošanas portāla (TAP) īstenošanu. Ministru kabineta noteikumu projekts paredz satura **sadaļām “Publiskie iepirkumi”** **un “Budžets”** informācijas izvietošanu strukturētā veidā, pievienojot informācijas ievietošanas formu pielikuma veidā. Tādējādi tiek nodrošināts vienāds informācijas attēlošanas veids un lietotājam nodrošināta iespēja ātrāk un vieglāk orientēties jebkuras iestādes tīmekļvietnē. **Atvērto datu portāla mērķis ir nodrošināt vienotu piekļuvi visiem valsts pārvaldes atvērtajiem datiem kā arī vienotu praksi atvērto licenču , metadatu un datu kopu aprakstīšanas standartu izmantošanā.** Vides aizsardzības un reģionālās attīstības ministrija īsteno atvērto datu portāla pārziņa pienākumus, portāla lietošanas vadlīniju izstrādi, kā arī nodrošina metodisko un konsultatīvo atbalstu datu publicētājiem. Atvērto datu portāla pamatfunkcija ir apkopot visas valsts iestāžu atvērto datu kopas t.sk. datu kopas, kas publicētas ERAF IKT projektu ietvaros. **Iestādes var publicēt atvērtos datus savās tīmekļvietnēs,** šādos gadījumos Ministru kabineta noteikumu projekts **paredz saistīto** **metadatu publicēšanu atvērto datu portālā**. Atvērto datu portāls var automātiski apkopot informāciju par atvērtajiem datiem, kas atrodas citos portālos, ja to metadati atbilst atvērto datu portālā lietotajam metadatu standartam. Lai novērstu datu dublēšanu un veicinātu vienotu centralizētu risinājumu izmantošanu, atvērtos ģeotelpiskos datus paredzēts publicēt valsts vienotajā ģeotelpiskās informācijas portālā un atvērto datu portālā automātiski nodrošināt metadatus par publicētajiem atvērtajiem ģeotelpiskajiem datiem. Iestādei, uzsākot darbu portālā, jāiepazīstas ar portālā lietošanas vadlīnijām un atbilstoši noteiktajam jāiesniedz pieteikums par tiesībām publicēt datus atvērto datu portālā. Pēc pieteikuma iesniegšanas tiek izveidota piekļuve darbam atvērto datu portālā, un tad lietotājs var uzsākt darbu ar datiem portālā. Izvietojot datus atvērto datu portālā, iestāde datu katalogā katrai datu kopai norāda datu atjaunināšanas biežumu. **Ministru kabineta noteikumu** **projekts nosaka iestādei pienākumu atjaunināt datus atbilstoši tās norādītajam atjaunināšanas biežumam.** Ministru kabineta noteikumu projekts nosaka tiesības atvērto datu portāla pārzinim uz laiku paslēpt informāciju, ja tajā ir konstatēta neatbilstība atvērto datu definīcijai, vai konstatēti citu normatīvo aktu prasību pārkāpumi, piemēram, personas datu aizsardzības prasību pārkāpumi. Šādos gadījumos atvērto datu portāla pārzinis sazinās ar iestādi, kas ir atbildīga par datiem, kuros ir konstatēta neatbilstība. Iestādei ir pienākums novērst visas neatbilstības.Ministru kabineta noteikumu projekta V. nodaļa ir izveidota, lai noteiktu piekļūstamības prasību atbilstības līmeni atbilstoši piekļūstamības direktīvas prasībām. Ministru kabineta noteikumu projekts paredz **piekļūstamības prasību atbilstības pakāpes noteikšanu atbilstoši piekļūstamības standarta 9., 10. un 11. nodaļai**. Ministru kabineta noteikumu projekts nosaka arī **izņēmumus piekļūstamības prasību nodrošināšanā** attiecībā uz noteiktu saturu tīmekļvietnēs. **Tiešraides raidlaika audiovizuālo darbu izņēmums** ir saistīts risku radīt negodīgu konkurenci vienotajā tirgū, tādējādi nacionālie elektroniskie plašsaziņas līdzekļi nonāktu neizdevīgāka stāvoklī salīdzinājumā ar privātā sektora līdzīgiem uzņēmumiem. **Navigācijai paredzētajās kartēs** informācija tiek sniegta gan ar vizuālā – simbolu veidā, gan rakstiskā veidā, gan izmantojot balss komandas, tādējādi tiešsaistes kartogrāfijas pakalpojumiem jau ir publiskajā telpā pieejama piekļūstamības alternatīva. Turklāt bieži iestādes izmanto vienkārša veidā aprakstītu informāciju, piemēram, kā var nokļūt līdz iestādei, aprakstot arī sabiedriskā transporta iespējas. Tādējādi Ministru kabineta noteikumu projekts paredz, ka tiešsaistes karšu un kartogrāfijas pakalpojumi ir izņēmums, kam nav jāpiemēro piekļūstamība standarta prasības tīmekļvietnēs. Ministru kabineta noteikumu projekts nosaka **izņēmumus piekļūstamības direktīvas prasību attiecināšanā.** Piekļūstamības **direktīva nav attiecināma uz valsts raidorganizāciju tīmekļvietnēm un mobilajām lietotnēm,** lai neradītu tām negodīgas konkurences apstākļus vienotajā tirgū ar privātām raidorganizācijām. Tāpat direktīvas prasības **nav attiecināmas uz nevalstisku organizāciju tīmekļvietnēm, kas nesaņem finansējumu no valsts budžeta, kas neveic plašai sabiedrībai būtiskus pakalpojumus vai nesniedz pakalpojumus, kas tieši risina problēmas cilvēkiem ar invaliditāti.**Ministru kabineta noteikumu projekts nosaka **pakāpenisku piekļūstamības prasību spēkā stāšanos:**

|  |  |
| --- | --- |
| no 2018. gada 23. septembra | * informācijai, kas publicētas tīmekļvietnēs atvērtā biroja XML (Office Open XML) datņu formātā
 |
| no 2019. gada 23. septembra | * no jauna izstrādājamām tīmekļvietnēm, kas, sākot no šī laika, tiek nodotas ekspluatācijā;
* no jauna veidojamiem ārtīkliem un iekštīkliem (piemēram, informācija sistēmas, dokumentu vadības sistēmas u.t.t.), kas ir izveidoti darbinieku vajadzībām vai citām slēgtām cilvēku grupām (esošos ārtīklos un iekštīklos piekļūstamības prasības nodrošina to būtiskas pārbūves procesā);
* arhivētam saturam, ja tas vairs netiek atjaunināts vai rediģēts, un arī ja tas nav nepieciešams iestādes darbības nodrošināšanai;
 |
| no 2020. gada 23. septembra | * visām tīmekļvietnēm, gan esošajām, gan tām, kas tiek izstrādātas no jauna;
* iepriekš ierakstītiem, ar noteiktu raidlaiku saistītiem elektronisko plašsaziņas līdzekļu audio vai audiovizuāliem darbiem;
 |
| no 2021. gada 23. jūnija | * mobilajām lietotnēm.
 |

 Ņemot vērā, ka valsts un pašvaldību iestāžu tīmekļvietņu vienotās platforma tiks izstrādāta 2020. gadā, pārejas noteikumi nosaka noteikumu 6., 9., 11., 12., 17.un 18.punkta (**tīmekļvietņu pieejamība mobilajās ierīcēs, elektroniski aizpildāmas formas veidlapām, koplietošanas komponentu izmantošana tīmekļvietņu veidošanā, valsts pārvaldes iestāžu vienotā vizuālā identitāte un satura sadaļas un to saturs) spēkā stāšanos no jauna izstrādājamām tīmekļvietnēm piemēro** no 2019. gada 23. septembra, bet **visām iestāžu tīmekļvietnēm ieskaitot no jauna izstrādājamās piemēro** no 2020. gada 23. septembra. **Tādējādi līdz vietotās tīmekļvietņu platformas izveidošanas brīdim iestādēm, kas pievienosies šai platformai nav jāpārveido savu tīmekļvietņu uzbūve**. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja |
| 4. | Cita informācija | **Valsts pārvalde nodrošina atbalsta pasākumus**, kas veicinās piekļūstamības direktīvas izmaksu efektivitāti un plānoto rezultātu efektīvāku ieviešanu. Lai uzlabotu tīmekļvietņu piekļūstamību, nodrošinātu uz vienotiem pamatprincipiem balstītu tīmekļvietņu struktūru un nodrošinātu efektīvu resursu izlietojumu valsts un pašvaldības iestāžu tīmekļvietņu pārvaldībā, 2017. gada 31. augustā Ministru kabinets izdevis rīkojumu Nr. 470 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 31.0. versija), kurā apstiprināts un iekļauts informācijas un komunikācijas tehnoloģiju mērķarhitektūras 31.0. versijā projekta “Valsts un pašvaldību iestāžu tīmekļvietņu vienotā platforma” apraksts. **Tīmekļvietņu vienotās platformas projekta viens no mērķiem ir nodrošināt atbalstu iestādēm piekļūstamības direktīvas prasību ieviešanai.** Tīmekļvietņu vienotās platformas projekta ietvaros līdz 2020. gadam paredzēts izstrādāt vienotu, centralizētu valsts pārvaldes iestāžu tīmekļvietņu pārvaldības platformu, nodrošinot vienu tīmekļvietņu satura pārvaldības sistēmu un pilotprojekta veidā izstrādāt un izvietot uz platformas 12 valsts un pašvaldību iestāžu tīmekļvietnes. Trīs gadu laikā pēc projekta noslēguma paredzēts, ka vienotajā tīmekļvietņu platformā varēs izvietot 60 valsts un pašvaldību iestāžu tīmekļvietnes (divu gadu laikā – 42). Tīmekļvietņu vienotā platforma un satura vadības sistēma tiks izstrādāta atbilstoši piekļūstamības direktīvas prasībām.Šajā struktūrfondu plānošanas periodā (no 2014.- 2020. gadam) **ERAF projektu viens no kritērijiem ir IKT produktu izstrādē nodrošināt atbilstību piekļūstamības standartam**, tādējādi visi šī finansējuma ietvaros izstrādājamie IKT produkti, gan informācijas sistēmas, gan tīmekļvietnes jau tiek izstrādātas atbilstoši piekļūstamības direktīvas prasībām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes un atvasinātās publiskās personas un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem norādītajiem kritērijiem:* ir nodibināta vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura;
* atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.

Visas sabiedrības grupas, kas lieto augstākminēto iestāžu tīmekļvietnes un mobilās lietotnes, īpaši personas ar invaliditāti.  |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts **veicina labāku valsts pārvaldes informācijas pieejamību** un piekļūstamību iestāžu tīmekļvietnēs un mobilajās lietotnēs, līdz ar to šo tīmekļvietņu un mobilo lietotņu plašāku izmantošanu sabiedrībā. Ministru kabineta noteikumu projekts veicina **ERAF finansējuma ieguldījumu ilgtspējīgu izmantošanu** un **sekmē pakalpojumu uzlabošanu**, padarot informāciju par tiem pieejamāku un piekļūstamāku.2017. gada pakalpojumu sniegšanas monitoringa pētījumā tika vērtēta 104 tiešās pārvaldes valsts iestāžu tīmekļvietņu un atsevišķi 119 pašvaldību tīmekļvietņu[[5]](#footnote-5) atbilstība WCAG 2.0 standarta AA līmenim (vienlaicīgi atbilstot piekļūstamības standarta 9. nodaļas prasībām). **Pētījumā secināts, ka vidēja un augsta atbilstība** (85 – 100 % līmenī) **WCAG 2.0 standarta AA līmenim** **ir 50 % iestādēm (un 46 % pašvaldībām)**, savukārt 50 % iestādēm (64 % pašvaldībām) atbilstība minētajam standartam ir 70 % un zemāk. Tādējādi **izmaksas tīmekļvietņu piemērošanā piekļūstamības prasībām nav plānotas vai ir zemas iestādēm:*** kurām tīmekļvietnes jau ir atbilstošas WCAG 2.0 standarta AA līmenim;
* kurām šajā Eiropas Struktūrfondu plānošanas periodā tīmekļvietnes vai to daļas tika veidotas, izmantojot ERAF finansējumu;
* kuras plāno veidot jaunu tīmekļvietni;
* kurām objektīvu iemeslu dēļ tīmekļvietnes piemērošana piekļūstamības prasībām uzliek nesamērīgu finansiālo slogu.

**Daļai iestāžu Ministru kabineta noteikumu projekts palielina tīmekļvietņu piemērošanas piekļūstamības prasībām izmaksas**, **kas radīsies pakāpeniski** periodā līdz 2020. gada 23. septembrim. Savukārt izmaksas, kas saistās ar mobilo aplikāciju pilnveidi atbilstoši piekļūstamības prasībām, radīsies periodā līdz 2021. gada 23. jūnijam, kad mobilajām lietotnēm jābūt atbilstošām piekļūstamības prasībām. **Kopumā administratīvais slogs tīmekļvietņu piemērošanā ir saprātīgā laika periodā plānojams un iestāžu esošā budžeta ietvaros nodrošināms.** Turklāt vispārpieņemtā prakse liecina, ka tīmekļvietnes tiek attīstītas un pārveidotas vidēji vienu reizi piecos gados, tādējādi tam nepieciešamie finanšu resursi tiek regulāri plānoti valsts budžetā vienlaicīgi ar nepieciešamajiem finanšu resursiem IKT sistēmu uzturēšanai un pilnveidei. **Turklāt valsts nodrošina atbalstu, veidojot vienoto iestāžu un pašvaldību tīmekļvietņu platformu**, kas tiek veidota atbilstoša piekļūstamības direktīvas prasībām, tādējādi veicinot mazākus finanšu līdzekļu ieguldījumus iestādēm savu tīmekļvietņu pielāgošanā piekļūstamības prasībām. Ministru kabineta noteikumu **projekts samazina administratīvo slogu tīmekļvietņu un mobilo lietotņu lietotājiem**, jo veicina tīmekļvietņu un mobilo lietotņu pieejamību un piekļūstamību, tai skaitā samazinot laiku pakalpojumu saņemšanai.Ministru kabineta noteikumu projekts **palielina** **atbildīgās iestādes izmaksas par piekļūstamības direktīvas prasību izpildi**, **kas radīsies no periodiska iestāžu tīmekļvietņu un mobilo lietotņu atbilstības piekļūstamības prasībām uzraudzības**, **kā arī iestāžu izmaksas**, **kas radīsies no ikgadēja savas tīmekļvietnes vai tīmekļvietņu atbilstības piekļūstamības prasībām izvērtējuma, ja iestādes izmantos ārēja eksperta pakalpojumus izvērtējuma veikšanai.** Tāpat arī **nebūtisks administratīvo izmaksu pieaugums tiek prognozēts procedūras un rīcības nodrošināšanai iespējamu lietotāju ziņojumu vai sūdzību gadījumā**. |
| 3. | Administratīvo izmaksu monetārs novērtējums | **Administratīvās izmaksas, kas attiecas uz uzraudzības un ziņošanas kārtību un procedūras reaģēšanai uz lietotāju ziņojumiem un sūdzībām šobrīd nav precīzi aprēķināmas,** jo piekļūstamības direktīvā noteikts līdz 2018. gada 23. septembrim izstrādās uzraudzības kārtību. Ministru kabineta noteikumu projekts nosaka iestādēm veikt savas tīmekļvietnes izvērtējumu. Kontekstā ar piekļūstamības direktīvu Komisijas veikts pētījums par piekļūstamības prasību uzraudzības metodēm[[6]](#footnote-6) Eiropas Savienībā liecina, ka tīmekļvietnes atbilstības izvērtēšana **atbilstoši WCAG 2.0 standarta AA līmenim nepieciešamas vidēji astoņas cilvēkstundas** (izmantojot pieejamos un plaši izmantoto automātiskos risinājumus un manuāli veicamās darbības atbilstoši pārbaudes lapām jeb kontrolsarakstiem), padziļinātas vērtēšanas gadījumā izmantojot īpaši izstrādātu padziļinātas vērtēšanas metodi WCAG-EM[[7]](#footnote-7) nepieciešamas vidēji 40-60 cilvēkstundas. Pētījumā konstatēts, ka **vienas tīmekļvietnes atbilstības piekļūstamības prasībām izvērtēšana izmaksā robežās no 1 *euro* – 200 *euro* izvērtēšanai** (pētījumā iekļautās valstis – Beļģija, Dānija, Igaunija, Spānija, Francija, Nīderlande, Norvēģija, Portugāle, Polija, Zviedrija, Slovākija un Lielbritānija). Turklāt piekļūstamības **direktīva prasa noteikt procedūru tīmekļvietņu lietotāju sūdzību izskatīšanai un reaģēšanai uz tām**. Taču tā kā nav iespējams izvērtēt šādu sūdzību gada laikā apjomu, bet, pieņemot, ka sūdzību skaits varētu būt neliels, lietotāju sūdzību izskatīšanas un reaģēšanas uz tām izmaksas var plānot zemā līmenī.  |
| 4. | Atbilstības izmaksu monetārs novērtējums | Ministru kabineta noteikumu projekts palielina izmaksas tiešās pārvaldes iestādēm un atvasinātām publiskām personām, tām padotības institūcijām, kas sniedz pakalpojumus plašām sabiedrības grupām, kā arī tām padotības institūcijām, kurām jāpiemēro piekļūstamības direktīvas prasības savām tīmekļvietnēm un mobilajām lietotnēm, ja tas nerada pārlieku lielu, nesamērīgu organizatorisko un finansiālo slogu.**Izmaksas, kas veidojas no tīmekļvietņu un mobilo lietotņu piemērošanu atbilstībai piekļūstamības prasībām** katrai tīmekļvietnei ir **atšķirīgas, atkarībā no tīmekļvietnes sarežģītības**. Vienkāršākām tīmekļvietnēm, kas satur informāciju teksta, audio, video vai citu vizuālu elementu veidā, neietverot ārējas saskarnes un neietverot integrētu informācijas sistēmu, šīs izmaksas būs zemākas, taču sarežģītām tīmekļvietnēm ar augstas sarežģītības struktūru un integrētām vairākām informācijas sistēmām, izmaksas būs augstākas. Iestādēs vēl nav izvērtējušas ieguldījumus savu tīmekļvietņu piemērošanai piekļūstamības prasībām, tādējādi šobrīd vēl nav pieejama precīza informācija par tīmekļvietņu skaitu, **kas jāpārveido atbilstoši piekļūstamības prasībām,** kā arī **nav pilnīgas informācijas par tīmekļvietņu skaitu, kas jau ir daļēji vai pilnībā piemērotas piekļūstamības prasībām**. Valsts kanceleja ir aprēķinājusi tīmekļvietņu izstrādes izmaksas, kas vienkāršākas tīmekļvietnes gadījumā līdz augstas sarežģītības tīmekļvietnes gadījumam variē robežās no 9000 *euro* – 70000 *euro*. Savukārt Komisija piekļūstamības direktīvas sākotnējā ietekmes novērtējumā tīmekļvietņu izstrādes izmaksu aprēķins ir robežās no 5232 *euro* – 9737 *euro*[[8]](#footnote-8)(sarežģītas tīmekļvietnes: 300 lapas, 15 veidnes, 50 attēli). **Veicot Latvijas tirgus izpēti** tīmekļvietņu piemērošanai piekļūstamības prasībām, konstatēts, ka tīmekļvietņu piemērošanas piekļūstamības prasībām vienkāršāku tīmekļvietņu gadījumos un vidējas sarežģītības tīmekļvietņu gadījumos variē **robežās no 1000 *euro* – 10 000 *euro* un pārsniedz šo robežu** sarežģītu tīmekļvietņu ar vairākām informācijas sistēmām un daudz audiovizuāliem materiāliem gadījumā. Jāatceras, ka katra tīmekļvietne ir atšķirīga, un nepieciešamais finanšu apjoms katrā gadījumā būs atšķirīgs, var būt arī zemāks nekā augstāk norādītajā intervālā. Papildus secinājums par piekļūstamības nodrošināšanas tīmekļvietnē pakalpojumu tirgū – **tīmekļvietņu izstrādes atbilstoši piekļūstamības standartam piedāvājums šobrīd ir šaurs**. Savukārt **Komisija**s piekļūstamības direktīvas sākotnējā ietekmes novērtējumā iekļautie **aprēķini** par tīmekļvietņu piemērošanu piekļūstamības prasībām vienkāršāku tīmekļvietņu gadījumā (100 lapas, septiņas veidnes, 50 attēli**) ir 713 *euro*, un 1071 *euro* sarežģītas tīmekļvietnes gadījumā.**Kaut nav pieejama precīza informācija par izmaksām tīmekļvietnes un mobilās lietotnes piemērošanai piekļūstamības prasībām, **Komisija ir konstatējusi, ka tīmekļvietnes piemērošana piekļūstamības prasībām izmaksas ir zemākas nekā jaunas tīmekļvietnes izstrādes izmaksa**s.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 12 744 | 0 | 12 744 | 12 744 |
| 2.1. valsts pamatbudžets | 0 | 0 | 0 | 12 744 | 0 | 12 744 | 12 744 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -12 744 | 0 | -12 744 | -12 744 |
| 3.1. valsts pamatbudžets | 0 | 0 | 0 | -12 744 | 0 | -12 744 | -12 744 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X | 0 | 0 |
| 5. Precizēta finansiālā ietekme | X |  | X | 12 744 | X | 12 744 | 12 744 |
| 5.1. valsts pamatbudžets | 0 | 12 744 | 12 744 | 12 744 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai **nodrošinātu piekļūstamības direktīvas uzraudzības centralizētu funkciju valstī,** nepieciešams paaugstināt Vides aizsardzības un reģionālās attīstības ministra vecākā eksperta divu amata vietu atalgojumu līdz maksimālam Ministru kabineta noteiktajam mēnešalgas apjomam (amatu saime un līmenis 36, III, 12 mēnešalgu grupa, (šobrīd faktiskais atalgojuma 1300 *euro*, maksimālais iespējamais 1647 *euro)*), **tādējādi no valsts budžeta 2019. gadā un turpmākajos gados nepieciešams finansējums 12 744 *euro* apjomā,** t.sk:* mēnešalgas papildinājums 8328 *euro* = 347 *euro*/ mēn.\* 2 cilv.\* 12 mēn.,
* atvaļinājuma pabalsts 45 % no algas 312 *euro*= 156 *euro*/ mēn.\* 2 cilv.,
* piemaksas 10 % no algas 840 *euro* = 35 *euro*/mēn.\*2 cilv.\*12 mēn.;
* prēmijas, naudas balvas 10 % no algas 840 *euro* = 35 *euro*/mēn. \*2 cilv.\*12 mēn.;
* soc. garantijas 5 % no algas 408 *euro* = 17 *euro*/mēn.\* 2 cilv.\* 12 mēn.;
* darba devēja soc. nodoklis 2016 *euro* = 84 *euro*/mēn.\*2 cilv.\*12 mēn. (24.09 % no atalgojuma un soc. garantijām).

**Iestāžu esošo finanšu un administratīvo resursu ietvaros plānots nodrošināt tīmekļvietņu piemērošanu atbilstoši piekļūstamības prasībām (WCAG 2.0 standarta AA līmenim) un iestāžu izmaksas savu tīmekļvietņu atbilstības piekļūstamības standartam izvērtējumam.** Komisija sākotnējā piekļūstamības direktīvas ietekmes izvērtējumā ir aplēsusi, ka **izmaksas vienas tīmekļvietnes piemērošanai piekļūstamības** prasībām ir:* 713 *euro* vienkāršāku tīmekļvietņu gadījumā (100 lapas, septiņas veidnes, 50 attēli);
* 1071 *euro* sarežģītas tīmekļvietnes gadījumā (sarežģītas tīmekļvietnes: 300 lapas, 15 veidnes, 50 attēli).

**Vienas tīmekļvietnes** **atbilstības piekļūstamības prasībām izvērtēšanas izmaksas,** izmantojot ārēja eksperta piesaisti, ir 400 *euro* (astoņas cilvēkstundas; eksperta pakalpojumu vienas stundas vidējā likme 50 *euro*[[9]](#footnote-9)), savukārt izmantojot iekšējus resursus, vidēji ir nepieciešamas astoņas cilvēkstundas. **Mobilo lietotņu piemērošanas piekļūstamības prasībām izmaksas šobrīd nav aprēķināmas,** jo detalizētus piekļūstamības kritērijus mobilo lietotņu atbilstībai piekļūstamības prasībām Komisijas iestrādās ieviešanas aktā līdz 2018. gada 23. decembrim. Ja piekļūstamības prasību nodrošināšanas tīmekļvietnēs un mobilajās lietotnēs atsevišķas iestādes konstatēs, ka izmaksas ir augstākas, nekā sākotnēji lēsts, tad jautājums par papildu līdzekļu piešķiršanu noteikumos noteikto prasību nodrošināšanai, ņemot vērā konkrētas institūcijas veikto finansiālo novērtējumu, skatāms Ministru kabinetā vidēja termiņa un gadskārtējā valsts budžeta projekta sagatavošanas procesā vienlaikus ar visu ministriju un citu centrālo valsts iestāžu prioritāro pasākumu pieprasījumiem atbilstoši attiecīgā gada valsts budžeta finansiālajām iespējām un attiecīgajiem normatīvajiem aktiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Centralizētas uzraudzības funkcijas nodrošināšanai nepieciešama viena pusslodzes amata vieta (amatu saime un līmenis 36, III, 12 mēnešalgu grupa).  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 26. oktobra (ES) direktīva Nr. 2016/2102 par publiskā sektora struktūru tīmekļvietņu un mobilo lietotņu piekļūstamību(publicēta “Eiropas Savienības Oficiālajā Vēstnesī” L 327/1, 2016. gada 2. decembrī). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Eiropas Parlamenta un Padomes 2016. gada 26. oktobra (ES) Direktīva Nr. 2016/2102 par publiskā sektora struktūru tīmekļvietņu un mobilo lietotņu piekļūstamību****(publicēta “Eiropas Savienības Oficiālajā Vēstnesī” L 327/1, 2016. gada 2. decembrī).** |
| 4. pants | Ministru kabineta noteikumu projekta 1. punkts | Pārņemts pilnībā | Stingrākas prasības neparedz |
| 3. panta 1. punkts | Ministru kabineta noteikumu projekta 3. punkts | Pārņemts pilnībā | Stingrākas prasības neparedz |
| 5. pants | Ministru kabineta noteikumu projekta 3. punkts | Pārņemts pilnībā | Stingrākas prasības neparedz |
| 6. panta 3. punkta 1. teikums | Ministru kabineta noteikumu projekta 25. punkts | Pārņemts pilnībā | Stingrākas prasības neparedz |
| 1. panta 4. punkta “c” apakšpunkts | Ministru kabineta noteikumu projekta 26.1. apakšpunkts | Pārņemts pilnībā | Stingrākas prasības neparedz |
| 1. panta 4. punkta “d” apakšpunkts | Ministru kabineta noteikumu projekta 26.2. apakšpunkts | Pārņemts pilnībā | Stingrākas prasības neparedz |
| 1. panta 4. punkta “f” apakšpunkts | Ministru kabineta noteikumu projekta 26.3. apakšpunkts | Pārņemts pilnībā | Stingrākas prasības neparedz |
| 1. panta 3. punkta “a” apakšpunkts | Ministru kabineta noteikumu projekta 33.1. apakšpunkts | Pārņemts pilnībā | Stingrākas prasības neparedz |
| 1. panta 3. punkta “b” apakšpunkts | Ministru kabineta noteikumu projekta 33.2. apakšpunkts | Pārņemts pilnībā | Stingrākas prasības neparedz |
| 12. panta 3. punkta “a” apakšpunkts | Ministru kabineta noteikumu projekta 34.1. apakšpunkts | Pārņemts pilnībā | Stingrākas prasības neparedz |
| 12. panta 3. punkta “b” apakšpunkts | Ministru kabineta noteikumu projekta 34.2. apakšpunkts | Pārņemts pilnībā | Stingrākas prasības neparedz |
| 12. panta 3. punkta “c” apakšpunkts | Ministru kabineta noteikumu projekta 34.3. apakšpunkts | Pārņemts pilnībā | Stingrākas prasības neparedz |
| 1. panta 4. punkta “a” apakšpunkts | Ministru kabineta noteikumu projekta 34.4. apakšpunkts | Pārņemts pilnībā | Stingrākas prasības neparedz |
| 1. panta 4. punkta “b” apakšpunkts | Ministru kabineta noteikumu projekta 34.5. apakšpunkts | Pārņemts pilnībā | Stingrākas prasības neparedz |
| 1. panta 4. punkta “g” apakšpunkts | Ministru kabineta noteikumu projekta 34.6. apakšpunkts | Pārņemts pilnībā | Stingrākas prasības neparedz |
| 1. panta 4. punkta “h” apakšpunkts | Ministru kabineta noteikumu projekta 34.7. apakšpunkts | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Ministru kabineta noteikumu projekta 3. punktā iekļauta atruna par punkta piemērošanu ciktāl tas neuzliek pārmērīgu slogu (attiecīgi arī iekļauts skaidrojums anotācijas I. sadaļas 2. punktā), lai nodrošinātu, ka padotības iestādēm ir iespēja izvērtēt administratīvo slogu un gadījumā, ja tas ir pārmērīgs, būtu iespēja ļoti minimālā apmērā piemērot savas tīmekļvietnes un mobilās lietotnes piekļūstamības prasībām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Eiropas Savienības dalībvalstij ‑ Latvijai līdz 2021. gada 23. decembrim jāiesniedz Komisijai ziņojums par uzraudzības rezultātiem, iekļaujot mērījumu datus. Pēc tam šāds ziņojums ir jāiesniedz vienu reizi trijos gados. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par Ministru kabineta noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2018. gada 7. februārī ievietota Vides aizsardzības un reģionālās attīstības ministrijas tīmekļvietnē www.varam.gov.lv sadaļā “Sabiedrības līdzdalība”, aicinot sabiedrību izteikt savu viedokli, iesniedzot priekšlikumus rakstveidā līdz 2018. gada 21. februārim. |
| 3. | Sabiedrības līdzdalības rezultāti | Pēc Ministru kabineta noteikumu projekta un tā sākotnējās ietekmes novērtējuma ziņojuma (anotācijas) ievietošanas Vides aizsardzības un reģionālās attīstības ministrijas tīmekļvietnē sabiedrības līdzdalības nodrošināšanai komentāri vai priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem šādiem kritērijiem:* ir nodibināta vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura;
* atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Krišlauka 67016944

margarita.krislauka@varam.gov.lv

1. Vispasaules Tīmekļa konsorcijs (*World Wide Web Consortium*), kas veido standartus vispasaules tīmeklim. [↑](#footnote-ref-1)
2. Tīmekļa satura pieejamības vadlīnijas (*Web Content Accessibility Guidelines*), IKT nozarē pasaulē vispārpieņemts tīmekļvietņu lietojamības standarts. [↑](#footnote-ref-2)
3. Tīmekļa piekļūstamības direktīvas ekspertu (*WADEX*) sanāksmē 2017. gada 29. un 30. novembrī *WADEX* ekspertu apakšgrupas ziņojums, kas iekļāva pētījumu un rekomendācijas piekļūstamības direktīvas uzraudzības vadlīnijām. [↑](#footnote-ref-3)
4. Integrēts Publisko pakalpojumu sniegšanas un gala lietotāju vajadzību monitorings. Latvijas iedzīvotāju reprezentatīvas aptaujas nodevums. 2017. [↑](#footnote-ref-4)
5. Pašvaldību tīmekļvietņu atbilstība WCAG standarta AA līmenim tika vērtēta, izmantojot to pašu automātisko rīku, kas izmantots pētījumā, vērtējot tiešās pārvaldes iestādes - http://checkers.eiii.eu/en/pagecheck2.0/ [↑](#footnote-ref-5)
6. *“Monitoring methodologies for web accessibility in the European Union. 2016. European Comission”* [↑](#footnote-ref-6)
7. *Website Accessibility Conformance Evaluation Methodology (WCAG-EM) 1.0, https://www.w3.org/TR/WCAG-EM/* [↑](#footnote-ref-7)
8. Komisijas darba dokuments, ietekmes novērtējums (*IMPACT ASSESSMENT, Accompanying the document Proposal for a Directive of the European Parliament and of the Council on the accessibility of public sector bodies' websites)* [↑](#footnote-ref-8)
9. Latvijas algu un atlīdzību pētījums, 2017. www.cv.lv [↑](#footnote-ref-9)